Държавен вестник, бр. 101, 2015 г., стр. 89

БРОЙ  101	
Д Ъ Р Ж А В Е Н  В Е С Т Н И К 	
СТР.  89  
Основен инструмент за осигуряване на 
ефективното функциониране на здравната 
система е интеграцията и свързаността в сфе-
рата на здравеопазването чрез създаване на 
Национална здравноинформационна система. 
Изграждането є ще осъществи връзката 
между множество, разработени към момента 
системи, в различни организации в сферата 
на здравеопазването, между които НЗОК, 
доброволни дружества, национални центрове 
и изпълнителни агенции, лечебни заведения 
и др. Целта на интеграцията е обвързване 
на процесите в здравеопазването в единна 
система с възможност за обмен и контрол на 
информацията в реално време, включваща 
електронен пациентски запис, електронна 
автентификация, регистри на основните 
участници в системата на здравеопазването 
и обвързаност между тях. 
Подобна интеграция е от изключителна 
важност и за подобряването на дейностите 
по организация, контрол, планиране и про-
гнозиране в системата на здравеопазването. 
Конкретните стъпки за изграждане на 
Националната здравноинформационна систе-
ма ще се осъществяват съгласно посочената 
в Програмата за развитие на електронното 
здравеопазване пътна карта.
Изграждането на Националната здравно-
информационна система дава възможност да 
се извършват онлайн повече административни 
и здравни услуги в сектора, осигурява достъп 
до информация на пациента за собственото му 
здраве, подобрява взаимовръзките между от-
делните нива на системата, подобрява качест-
вото на медицинските услуги и ефективността 
на разходването на публичните средства за 
здравеопазване. Това е предпоставка за това 
финансовите процеси да бъдат прозрачни 
и лесни за проследимост, за анализиране и 
контрол, за удовлетвореност на всички учас-
тници в системата. 
Развитието на електронното здравеопазване 
в страната следва да обхване и дейностите, 
свързани с използване на възможностите 
на телекомуникации, с цел диагностика, 
лечение, консултации и непрекъснато обу-
чение – телемедицина. В последните години 
телемедицината се утвържава като отворена 
и постоянно развиваща се област, като в себе 
си включва нови възможности за напредък 
в технологията, реагира и се адаптира към 
достиженията в областта на здравеопазването 
и обществените спецификации.
Съвременните здравни системи използват 
възможностите на телемедицината за подо-
бряване на качеството на здравните услуги, 
особено в областта на наблюдението на хро-
ничните болести, преодоляване на затрудне-
нията с достъпа на пациентите и недостига на 
квалифициран медицински персонал. Не на 
последно място телемедицината дава редица 
възможности за повишаване на ефективността 
и намаляване на разходите за здравеопазване.
България следва да използва възможностите 
за телемедицината за решаване на предизвика-
телствата, пред които е изправена здравната ни 
система. Необходимо е да се извърши анализ 
и оценка на възможността за въвеждане на 
телемедицински услуги в България и да се 
разработи цялостна концепция за развитие 
на телемедицината в здравната ни система. 
Концепцията следва да представи стратегиче-
ската перспектива за развитие на различните 
направления на телемедицината в отделните 
здравни сектори – спешна, извънболнична и 
болнична помощ, както и в процеса на предос-
тавяне на дългосрочни грижи и интегрирани 
здравни услуги в общността и изграждането 
на мрежа от връзки между тях. 
МЕРКИ:
2.6.1. Въвеждане на национални здравно-
информационни стандарти:
– разработване на задължителни стандарти 
за здравна информация и статистика;
– разработване на политики за сигурност 
и оперативна съвместимост на информаци-
онните системи в здравеопазването.
2.6.2. Изграждане на Национална здрав-
ноинформационна система и осигуряване 
на достъп на гражданите до системата чрез 
електронен идентификатор;
2.6.3. Разширяване и надграждане на мо-
дулите на здравноинформационната система 
чрез:
– обмен на информация в реално време 
между заетите в сферата на здравеопазване-
то на електронни направления, електронни 
рецепти, лабораторни данни и изследвания;
– създаване на електронен здравен запис 
на пациента;
– внедряване на информационно-комуни-
кационните технологии в инфраструктурата 
на здравеопазването; 
– осигуряване на свързаност на всички 
доставчици на медицински услуги чрез ком-
пютърни мрежи, комуникационни устройства, 
достъп до интернет;
– осигуряване на хардуерен капацитет за 
централизирани електронни регистри и елек-
тронни бази данни;
– въвеждане на сигурна идентификация на 
потребителите; 
– гарантиране сигурността на информация-
та чрез криптирани форми за обмен на данни.
2.6.4. Информираност и обучение чрез 
предоставяне на уеббазирани услуги в реално 
време:
– предоставяне на информация на на-
селението (здравна профилактика, права и 
задължения на здравноосигурени лица и др.);
– предоставяне на административни услуги;